Øyvind Eide

Øyvind Eide (født 7. desember 1981) er en norsk fotballtrener som trente for Stabæk Fotball Kvinner til seier i Toppserien 2013.

Eide er utdannet med mastergrad fra Norges idrettshøgskole der hans hovedoppgave hadde  tittelen «Spillerutvikling i fotball». 
Han har praktisk erfaring som trener i Skeid, der han hadde oppgaver som trener for aldersbestemte lag, og var assistent på juniorlaget med Ronny Holmedal som hovedtrener. 

I 2007 ble Eide hentet til Kongsvinger som spillerutvikler. Fra 2009 ble Eide assistenttrener i klubben og tok over hovedansvaret for A-laget i september samme år da Tom Nordlie gikk til Fredrikstad Fotballklubb. Han ledet laget mot opprykk fra 1. divisjon i 2009 da han var hovedtrener i denne perioden.

Fra 2012 til 2016 ledet han Stabæk Fotball Kvinner i Toppserien.  Laget vant NM i fotball for kvinner 2012 og Toppserien 2013. Han ble etterfulgt senhøstes 2016 av Vanja Stefanovic.

Referanser

Eksterne lenker 
 
 

Norske fotballtrenere
Fotballtrenere for Kongsvinger IL